CELEX: 62019TN0319
Language: sl
Date: 2019-05-24 00:00:00
Title: Zadeva T-319/19: Tožba, vložena 24. maja 2019 – Gollnisch/Parlament

29.7.2019   
            
            
               SL
            
            
               Uradni list Evropske unije
            
            
               C 255/45
            
         
      Tožba, vložena 24. maja 2019 – Gollnisch/Parlament
      (Zadeva T-319/19)
      (2019/C 255/58)
      Jezik postopka: francoščina
      
         Stranki
      
      
         Tožeča stranka: Bruno Gollnisch (Villiers-le-Mahieu, Francija) (zastopnik: B. Bonnefoy-Claudet, avocat)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep predsedstva Evropskega parlamenta z dne 10. decembra 2018, skupaj s sklepom z dne 26. marca 2019 predsednika Evropskega parlamenta, s katerim je bila zavrnjena pritožba vložena zoper ta sklep;
               
            
                  —
               
               
                  razveljavi vse akte, spremembe, obvestila, sklepe in odtegljaje, do katerih je prišlo na podlagi tega sklepa;
               
            
                  —
               
               
                  tožeči stranki odobri znesek 6 500 EUR iz naslova nadomestila za stroške priprave te tožbe;
               
            
                  —
               
               
                  Evropskemu parlamentu naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest tožbenih razlogov.
      
                  1.
               
               
                  Prvi tožbeni razlog se nanaša na kršitev člena 27 statuta poslancev. V skladu z navedeno določbo predsedstvo ne sme posegati v pravice, ki so jih poslanci Evropskega parlamenta pridobili ali jih pridobivajo.
               
            
                  2.
               
               
                  Drugi tožbeni razlog se nanaša na kršitev člena 76(3) izvedbenih ukrepov za statut poslancev. Tožeča stranka meni, da se z zgoraj navedenim členom 27 statuta poslancev zagotavlja celovitost izvedbenih ukrepov za statut poslancev, ki se nanašajo na pokojninske sklade, kar preprečuje kakršno koli spremembo njihove strukture.
               
            
                  3.
               
               
                  Tretji tožbeni razlog se nanaša na kršitev člena 223(2) PEU in nepristojnost predsedstva, saj naj bi predsedstvo uvedlo davek na plačilo pokojnin bivšim poslancem, za kar ni bilo pristojno, saj je za vse odločitve s področja obdavčenja poslancev Evropskega parlamenta pristojen Svet.
               
            
                  4.
               
               
                  Četrti tožbeni razlog se nanaša na kršitev načel pravne varnosti in varstva legitimnih pričakovanj. Izpodbijani akt naj bi bil sprejet s kršitvijo obveznosti in predpisov, ki pomenijo zanesljiva zavarovanja in jamstva, da v prostovoljnem sistemu pokojninskih skladov več ne bo prišlo do nikakršnih sprememb.
               
            
                  5.
               
               
                  Peti tožbeni razlog se nanaša na kršitev načela sorazmernosti. Parlament, ki je edini odgovoren za nastali finančni položaj, naj bi pod pretvezo reševanja položaja sprejel nezadostne in neustrezne ukrepe.
               
            
                  6.
               
               
                  Šesti tožbeni razlog se nanaša na kršitev načela enakosti. Izpodbijani sklep naj bi ustvaril neenako obravnavanje poslancev, ki plačujejo prispevke ter tistimi, ki teh prispevkov ne plačujejo, ter med poslanci, ki so že upokojeni ter tistimi ki še niso.